આ પહેલાં યુજીસીએ ત્રણ વિષયોની પરીક્ષા લીધી હતી. નેટ આપનારા વિદ્યાર્થીઓના કહેવા પ્રમાણે અગાઉના વર્ષની સરખામણીમાં પેપર સામાન્ય અઘરું હતું. કેટલાક પ્રશ્નો અલગ અલગ રીતે પૂછવામાં આવ્યા હતા. આમ છતાં અતિશય અઘરું કહી શકાય તેવું પેપર ન હતું. સેન્ટ્રલ બોર્ડે પરીક્ષાની તારીખ જાહેર કરવાની સાથે જ પરીક્ષાના નિયમો પણ જાહેર કર્યા હતા. દરેક કેન્દ્રોએ આ નિયમો પ્રમાણે કાર્યવાહી કરવાની હતી. પરંતુ અમદાવાદમાં અલગ અલગ પરીક્ષા સેન્ટરો પર જુદી જુદી સ્થિતિ જોવા મળી હતી. પરીક્ષાના નિયમોમાં સવારે ૭ વાગે પરીક્ષા કેન્દ્રની અંદર દાખલ થઇ જવાની સૂચના આપવામાં આવી હતી. જેના કારણે દૂરના સેન્ટરમાં જેમનો નંબર આવ્યો હતો તેવા વિદ્યાર્થીઓ વહેલી સવારે ૫ વાગે ઘરેથી નીકળવું પડ્યું હતું.